《贺陈毓瑞周年花甲四首 其四》
清代·祝书根

宾朋跄济主能贤，南国棠阴又北燕。半世征尘聊解组，满阶明北不需钱。

金罍酌彼欢无艺，玉树迎人种有田。遥想朔方桃荫遍，年年争诵去思篇。

作者简介：字味三，名诸生。为人诙谐倜傥，有东方曼倩之风。酒肆茶寮，足迹殆遍。中年尝客李观察经楚幕中，易代后旋里，与祝丹卿吏部等，共结陶社。善推敲，人有以诗就政者，一时有诗医之称。年六十馀卒。